CELEX: 32021R1891
Language: ro
Date: 2021-10-26 00:00:00
Title: Regulamentul (UE) 2021/1891 al Comisiei din 26 octombrie 2021 de modificare a anexelor XIV și XV la Regulamentul (UE) nr. 142/2011 în ceea ce privește importurile în și tranzitul prin Uniune ale subproduselor de origine animală și ale produselor derivate (Text cu relevanță pentru SEE)

29.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 384/84
               
            
         REGULAMENTUL (UE) 2021/1891 AL COMISIEI
         din 26 octombrie 2021
         de modificare a anexelor XIV și XV la Regulamentul (UE) nr. 142/2011 în ceea ce privește importurile în și tranzitul prin Uniune ale subproduselor de origine animală și ale produselor derivate
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1069/2009 al Parlamentului European și al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002 (Regulamentul privind subprodusele de origine animală) (1), în special articolul 41 alineatul (3) primul și al treilea paragraf și articolul 42 alineatul (2) literele (a), (b) și (d),
         întrucât:
         
                     (1)
                  
                  
                     Regulamentul (UE) nr. 142/2011 al Comisiei (2) stabilește măsuri de punere în aplicare a normelor de sănătate publică și animală privind subprodusele de origine animală și produsele derivate prevăzute în Regulamentul (CE) nr. 1069/2009, inclusiv modelele de certificate de sănătate și lista țărilor terțe autorizate pentru importurile în și tranzitul prin Uniune ale transporturilor de subproduse de origine animală și de produse derivate.
                  
               
                     (2)
                  
                  
                     În special, capitolul II din anexa XIV la Regulamentul (UE) nr. 142/2011 stabilește cerințele specifice pentru importul în și tranzitul prin Uniune al transporturilor de subproduse de origine animală și de produse derivate destinate a fi utilizate în afara lanțului alimentar animal pentru alte animale de fermă decât cele de blană. Aceste transporturi trebuie să respecte, printre altele, normele stabilite în secțiunea 1 tabelul 2 din capitolul respectiv.
                  
               
                     (3)
                  
                  
                     Mai concret, rândul 14 din tabelul 2 stabilește, printre altele, lista țărilor terțe autorizate pentru importurile în și tranzitul prin Uniune ale transporturilor de subproduse de origine animală și de produse derivate destinate a fi utilizate în afara lanțului alimentar animal, inclusiv transporturile de blană destinată fabricării de produse derivate, materiale de categoria 3, menționate la articolul 10 litera (n) din Regulamentul (CE) nr. 1069/2009. Anumite state membre au solicitat modificarea rândului 14 din tabelul 2 astfel încât acesta să includă o listă a țărilor terțe autorizate pentru importurile în Uniune a blănii destinate fabricării produselor derivate. Nu există nicio listă a țărilor terțe autorizate pentru importurile în Uniune ale produselor din animale de blană, însă Regulamentul de punere în aplicare (UE) 2021/404 al Comisiei (3) stabilește o listă a țărilor terțe, a teritoriilor și a zonelor din acestea din care este autorizată intrarea în Uniune a transporturilor de carne proaspătă de ungulate. În urma unei evaluări a solicitării formulate de statele membre, este necesar să se introducă în rândul 14 din tabelul 2 o listă a țărilor terțe din care poate fi importată în Uniune blană destinată fabricării de produse derivate. Întrucât țările terțe din care este autorizată intrarea în Uniune a cărnii proaspete de ungulate asigură un grad ridicat de controale oficiale și de protecție a sănătății publice și animale, este necesar să se autorizeze importuri din țările terțe respective de blană destinată fabricării de produse derivate.
                  
               
                     (4)
                  
                  
                     Prin urmare, anexa XIV la Regulamentul (UE) nr. 142/2011 trebuie modificată în consecință.
                  
               
                     (5)
                  
                  
                     De asemenea, în capitolul 3(F) și în capitolul 8 din anexa XV la Regulamentul (UE) nr. 142/2011 se stabilesc modele de certificate de sănătate pentru importurile în sau tranzitul prin Uniune ale subproduselor de origine animală destinate fabricării de hrană pentru animale de companie și, respectiv, destinate utilizării în anumite scopuri în afara lanțului alimentar animal sau ca probe comerciale. Aceste modele de certificate de sănătate conțin, printre altele, cerința ca animalele de la care sunt derivate subprodusele de origine animală să fi rămas într-o singură exploatație timp de 40 de zile înainte de sacrificare. Din punctul de vedere al sănătății animale, această perioadă de cazare de 40 de zile înainte de sacrificare este un garant al siguranței subproduselor neprelucrate de origine animală la importul în Uniune. Lipsa febrei aftoase în absența vaccinării reprezintă statutul sanitar cel mai favorabil al animalelor în conformitate cu standardele Organizației Mondiale pentru Sănătatea Animalelor (OIE), iar țările terțe care dețin statutul sanitar în cauză sunt autorizate să efectueze importuri în Uniune și să realizeze un tranzit prin aceasta ale transporturilor de carne proaspătă fără a asigura această perioadă de cazare de 40 de zile, cu condiția să respecte toate celelalte cerințe legate de sănătatea animală. Anumite țări terțe care sunt indemne de febra aftoasă în absența vaccinării au solicitat Comisiei să fie autorizate să realizeze importuri în Uniune de subproduse neprelucrate de origine animală fără a asigura perioada de cazare de 40 de zile înainte de sacrificare. Condițiile privind sănătatea animală pentru importurile de subproduse de origine animală trebuie aliniate la cerințele de sănătate animală pentru intrarea în Uniune a cărnii proaspete prevăzute în Regulamentul de punere în aplicare (UE) 2021/404 al Comisiei.
                  
               
                     (6)
                  
                  
                     Prin urmare, modelele de certificate de sănătate pentru subprodusele de origine animală destinate fabricării de hrană pentru animale de companie, prevăzute în capitolul 3(F) din anexa XV la Regulamentul (UE) nr. 142/2011, și pentru subprodusele de origine animală destinate utilizării în anumite scopuri în afara lanțului alimentar animal sau ca probe comerciale, prevăzute în capitolul 8 din anexa XV la regulamentul respectiv, trebuie modificate în consecință.
                  
               
                     (7)
                  
                  
                     Totodată, capitolul V din anexa VIII la Regulamentul (UE) nr. 142/2011 prevede că produsele derivate din materiale de categoria 1 sau 2 trebuie marcate în mod permanent cu un marcator chimic pentru a împiedica intrarea lor în lanțul alimentar animal și a asigura realizarea unor controale oficiale ale hranei pentru animale. Marcarea cu marcator chimic nu este necesară pentru grăsimile topite de categoria 3. Prin urmare, este necesar să se corecteze formularea eronată din modelul de certificat de sănătate stabilit în capitolul 10(B) din anexa XV la regulamentul respectiv pentru importurile de grăsimi topite nedestinate consumului uman care urmează a fi utilizate în anumite scopuri în afara lanțului alimentar animal și destinate expedierii către Uniune sau tranzitului prin aceasta.
                  
               
                     (8)
                  
                  
                     Prin urmare, anexa XV la Regulamentul (UE) nr. 142/2011 trebuie modificată în consecință.
                  
               
                     (9)
                  
                  
                     Pentru a se evita orice perturbare a comerțului, prezentul regulament trebuie să prevadă o perioadă de tranziție pe parcursul căreia mărfurile vizate de modificările aduse Regulamentului (UE) nr. 142/2011 prin prezentul regulament trebuie să continue să fie acceptate pentru importul în și tranzitul prin Uniune, cu condiția ca respectivele mărfuri să fie în conformitate cu cerințele prevăzute în Regulamentul (UE) nr. 142/2011 înainte de modificările aduse prin prezentul regulament.
                  
               
                     (10)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexele XIV și XV la Regulamentul (UE) nr. 142/2011 se modifică în conformitate cu anexa la prezentul regulament.
         
         
            Articolul 2
            Pe parcursul unei perioade de tranziție ce durează până la 31 mai 2022, transporturile de subproduse de origine animală și de produse derivate însoțite de un certificat de sănătate completat și semnat în mod adecvat în conformitate cu modelul corespunzător de certificat de sănătate prevăzut în capitolul 3(F), în capitolul 8 și în capitolul 10(B) din anexa XV la Regulamentul (UE) nr. 142/2011, în versiunea aplicabilă înainte de modificările prevăzute la articolul 1 din prezentul regulament, continuă să fie acceptate pentru importul în sau tranzitul prin Uniune, cu condiția ca aceste certificate de sănătate să fi fost completate și semnate în mod adecvat cel târziu la 31 martie 2022.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 octombrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 300, 14.11.2009, p. 1.
         
            (2)  Regulamentul (UE) nr. 142/2011 al Comisiei din 25 februarie 2011 de punere în aplicare a Regulamentului (CE) nr. 1069/2009 al Parlamentului European și al Consiliului de stabilire a unor norme sanitare privind subprodusele de origine animală și produsele derivate care nu sunt destinate consumului uman și de punere în aplicare a Directivei 97/78/CE a Consiliului în ceea ce privește anumite probe și produse care sunt scutite de la controalele sanitar-veterinare la frontieră în conformitate cu directiva menționată (JO L 54, 26.2.2011, p. 1).
         
            (3)  Regulamentul de punere în aplicare (UE) 2021/404 al Comisiei din 24 martie 2021 de stabilire a listelor cu țările terțe, teritoriile sau zonele din acestea din care introducerea în Uniune de animale, material germinativ și produse de origine animală este autorizată în conformitate cu Regulamentul (UE) 2016/429 al Parlamentului European și al Consiliului (JO L 114, 31.3.2021, p. 1).
      
      
         
            ANEXĂ
            Regulamentul (UE) nr. 142/2011 se modifică după cum urmează:
            
                        1.
                     
                     
                        În anexa XIV capitolul II secțiunea 1 tabelul 2 rândul 14, în coloana „Liste de țări terțe” se adaugă litera (d) cu următorul text:
                        
                                    „(d)
                                 
                                 
                                    În cazul blănii pentru fabricarea produselor derivate:
                                 
                              Țările terțe enumerate în partea 1 din anexa XIII la Regulamentul de punere în aplicare (UE) 2021/404 al Comisiei (*1) din care este autorizată intrarea în Uniune a cărnii proaspete de ungulate.
                        
                           (*1)  Regulamentul de punere în aplicare (UE) 2021/404 al Comisiei din 24 martie 2021 de stabilire a listelor cu țările terțe, teritoriile sau zonele din acestea din care introducerea în Uniune de animale, material germinativ și produse de origine animală este autorizată în conformitate cu Regulamentul (UE) 2016/429 al Parlamentului European și al Consiliului (JO L 114, 31.3.2021, p. 1).”"
                        
                     
                  
                        2.
                     
                     
                        Anexa XV se modifică după cum urmează:
                        
                                    (a)
                                 
                                 
                                    Capitolul 3(F) se înlocuiește cu următorul text:
                                    „CAPITOLUL 3(F)
                                    
                                       Certificat de sănătate
                                    
                                    
                                       Pentru subproduse de origine animală (3) pentru fabricarea de hrană pentru animale de companie, destinate expedierii în sau tranzitului (2) prin Uniunea Europeană
                                    
                                    
                                       
                                    
                                       
                                    
                                       
                                    
                                       
                                    
                                       
                                    
                                       ”;
                                 
                              
                                    (b)
                                 
                                 
                                    Capitolul 8 se înlocuiește cu următorul text:
                                    „CAPITOLUL 8
                                    
                                       Certificat de sănătate
                                    
                                    
                                       Pentru subproduse de origine animală destinate utilizării în afara lanțului alimentar animal sau ca probe comerciale (2), destinate expedierii în sau tranzitului prin (2) Uniunea Europeană
                                    
                                    
                                       
                                    
                                       
                                    
                                       
                                    
                                       
                                    
                                       
                                    
                                       ”;
                                 
                              
                                    (c)
                                 
                                 
                                    Capitolul 10(B) se înlocuiește cu următorul text:
                                    „CAPITOLUL 10(B)
                                    
                                       Certificat de sănătate
                                    
                                    
                                       Pentru grăsimile topite nedestinate consumului uman, utilizate pentru anumite scopuri în afara lanțului alimentar animal, destinate expedierii în sau tranzitului prin (2) Uniunea Europeană
                                    
                                    
                                       
                                    
                                       
                                    
                                       
                                    
                                       
                                    
                                       ”
                                 
                              
                  
               (*1)  Regulamentul de punere în aplicare (UE) 2021/404 al Comisiei din 24 martie 2021 de stabilire a listelor cu țările terțe, teritoriile sau zonele din acestea din care introducerea în Uniune de animale, material germinativ și produse de origine animală este autorizată în conformitate cu Regulamentul (UE) 2016/429 al Parlamentului European și al Consiliului (JO L 114, 31.3.2021, p. 1).””